**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2022. augusztus

**dr. Boda Zsuzsanna**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2022. augusztusi rendkívüli ülésére**

**Tárgy:** Magyar Falu Program keretében elnyert forrásból megvalósuló Balatonvilágos, Ady Endre utca és a Rendezvénypark járdaépítés/felújítás munkálatok műszaki ellenőri feladatainak elvégzésére beérkezett árajánlatok elbírálása

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Balatonvilágos Község Önkormányzat Képviselő-testülete az 57/2022.(II.28.) számú határozattal tudomásul vette, hogy az önkormányzat pályázatot nyújtott be a Kormány által kiírt Magyar Falu Program keretében az „Önkormányzati járdaépítés/felújítás támogatása” című alprogram, 2.1.1. Járdafelújítás jogcím alatt a Rendezvénypark járdaszakaszainak, valamint az Ady Endre utca járdaszakaszainak felújítása anyagköltségének támogatására. Az Önkormányzat a pályázatban bruttó 8.905.811 Ft támogatásban részesült a mellékelt Támogatói okirat alapján.

Balatonvilágos Község Önkormányzata árajánlatokat kért az Ady Endre utca és a Rendezvénypark járdaépítés/felújítás műszaki ellenőri feladatok elvégzésére vonatkozóan.

Az árajánlatkérők az alábbi vállalkozóknak kerültek kiküldésre a beszerzési szabályzatnak megfelelően:

* Veszprémber Kft. (8200 Veszprém, Radnóti tér 2/A.)
* Sárdi Gábor János (7400 Kaposvár, Csokonai Vitéz Mihály utca 2. I. em. 2.)
* Konstruktív Mérnöki Iroda Kft. (87200 Veszprém, Radnóti tér 2. 3. em. 76.)

A vállalkozók közül megkeresésünkre kettő küldte meg árajánlatát az alábbiak szerint:

|  |  |  |  |
| --- | --- | --- | --- |
| **Vállalkozó** | **Nettó** | **Áfa** | **Bruttó** |
| **Veszprémber Kft.** | 400.000 Ft | 108.000 Ft | 508.000 Ft |
| **Konstruktív Mérnöki iroda Kft.** | 250.000 Ft | 67.500 Ft | 317.500 Ft |

A legkedvezőbb ajánlatot a Konstruktív Mérnöki iroda Kft. (8200 Veszprém, Radnóti tér 2.) adta bruttó 317.500 Ft összegben.

Balatonvilágos Község Önkormányzata és Intézményeire vonatkozó Beszerzési szabályzat
VI. fejezet 3.3. k) pontja szerint „*Az Árajánlatot kérő köteles az árajánlatokat azonos tartalommal összehasonlítani, a legalacsonyabb ellenszolgáltatást tartalmazó vagy az összességében legelőnyösebb árajánlatot választani.”*

A bíráló bizottság megvizsgálta a beérkezett árajánlatokat, melyeket formai és tartalmi szempontból megfelelőnek talált, és egyben javasolja a Képviselő-testületnek a legkedvezőbb, a Konstruktív Mérnöki iroda Kft. bruttó 317.500 Ft összegű ajánlatának elfogadását. A bírálati jegyzőkönyv az előterjesztés mellékletét képezi.

Egyben javasolom a vonatkozó Megbízási szerződésben foglaltak jóváhagyását, aláírására a polgármester és a jegyző felhatalmazását. Megbízási szerződés az előterjesztés melléklete.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2022. augusztus 11.

 Takács Károly

 polgármester

1. **Balatonvilágos Község Önkormányzat Képviselő-testületének**

**határozati javaslata**

**a Magyar Falu Program keretében elnyert forrásból megvalósuló Balatonvilágos, Ady Endre utca és a Rendezvénypark járdaépítés/felújítás munkálatok műszaki ellenőri feladatainak elvégzésére beérkezett árajánlatok elbírálásáról:**

Balatonvilágos Község Önkormányzat Képviselő-testülete az Ady Endre utca és a Rendezvénypark járdaépítés/felújítás műszaki ellenőri feladatok ellátására vonatkozó árajánlatok közül elfogadja a legkedvezőbb, a Konstruktív Mérnöki iroda Kft. ajánlatát bruttó 317.500 Ft összegben. A döntés végrehajtásához szükséges előirányzat az önkormányzat 2022. évi költségvetésében a 062020 Településfejlesztési projektek és támogatásuk kormányzati funkción rendelkezésre áll.

A képviselő-testület egyidejűleg elfogadja a vonatkozó Megbízási szerződésben foglaltakat, annak aláírására felhatalmazza a polgármestert és a jegyzőt.

Felelős: Takács Károly polgármester

 dr. Boda Zsuzsanna jegyző

Határidő: értelem szerint

# MEGBÍZÁSI SZERZŐDÉS

***Amely létrejött:***

***Balatonvilágos Község Önkormányzata***

székhelye: 8171 Balatonvilágos, Csók István sétány 38.

képviseli: Takács Károly Béla polgármester

adószáma: 15734044-2-14

KSH statisztikai számjel: 15734044-8411-321-14

Törzskönyvi azonosító szám: 734048

bankszámlaszáma: 11748083-15428684-00000000

 mint Megbízó,

***valamint :***

 ***Konstruktív Mérnöki iroda Kft***

 székhely: 8200 Veszprém, Radnóti tér. 2

 képviseli : Ádám László ügyvezető.

 Adószám: 25877357-2-19

 Cégjegyzékszám: 19-09-518970

 Bankszámla szám: 73900092-18220894

 mint Megbízott

között az alábbi feltételekkel:

***1., Megbízás tárgya:***

 **Balatonvilágos Község Önkormányzata a Magyar Falu Program keretében meghirdetett „Önkormányzati Járdaépítés/felújítás” pályázat bruttó 8.905.811** **Ft összegű projekt műszaki ellenőri tevékenységének ellátása**

***2., Teljesítés helye:*** Balatonvilágos, Ady Endre utca és Rendezvénypark

***3., Előzmények:***

 Az Önkormányzat járda építési és felújítási munkákat tervez.

***4., Megbízott feladatainak részletezése:***

4.1 Megbízó mellett közreműködik a munkaterület átadásában.

4.2 A kivitelezés teljes időtartama alatt az előírásnak, illetve a szükségletnek megfelelő gyakorisággal a műszaki ellenőri teendők ellátása.

4.3. A beépítésre kerülő anyagok és szerkezetek megfelelősségének (szabvány, műszaki előírás, alkalmazási engedélyek, stb.) ellenőrzése.

4.4. Eltakarásra kerülő munkarészek ellenőrzése.

4.5. A kiviteli szerződésben, illetve a vonatkozó szabályzatokban előírt minőségvédelmi dokumentáció (vizsgálati jegyzőkönyv, próbakocka, nyomáspróba, anyagok műbizonylatai), valamint az átadási dokumentáció (javított tervdokumentáció, gépkönyvek, garanciajegyek, stb.) tartalmának ellenőrzése.

4.6. Megbízói igényének megfelelően folyamatos tájékoztatás a beruházás állásáról.

4.7. Előkészíteni és lefolytatni a műszaki átadás-átvételi eljárást.

4.8. A beruházás aktiválásához adatszolgáltatás.

4.9. A kivitelezés közbeni egyeztetéseken részt vesz, Megbízó érdekeit képviseli.

4.10. Köteles Megbízóval folyamatosan egyeztetni és minden lényeges kérdésben hozzájárulását megszerezni.

4.11. A tárgyi építési munkákra vonatkozó jogszabályi előírásoknak megfelelő építési napló dokumentáció ellenőrzése, feladatkör szerinti bejegyzések megtétele, azokról a megbízó írásos tájékoztatása.

Az Építtetőnek az építési naplóba vezetett bejegyzéseit ellenőrizni, /elektronikus vagy kézi/ azokat igazolni, illetőleg az azokra vonatkozó észrevételeit, kifogásait, megjegyzéseit feltüntetni.

Saját észrevételeit, az elvégzett munka mennyiségi hiányaira, a költségvetésben szereplő adatoktól való eltérésekre és az észlelt hibákra vonatkozó megállapításait az építési naplóba bevezetni.

4.12. Ha a kivitelezés során műszaki vagy gazdasági okokból felmerül a változtatás szükségessége, vagy többlet-, illetve pótmunkákra van szükség, a Megbízott köteles erről a Megbízót haladéktalanul értesíteni, javaslatait megtenni és utasítását kérni.

Ha a Megbízott a körülményekből arra a következtetésre jut, hogy a kivitelezés befejezése előre láthatóan késedelemmel történik, vagy az Építtető ilyen értelmű akadályközléssel él, köteles erről a Megbízót értesíteni és részére a javaslatait megtenni.

Ha a Megbízott a körülményekről arra következtet, hogy a kivitelezés előre láthatóan hibás lesz, az építési naplóba ezt – az ok megjelölésével – köteles bejegyezni, és a Megbízóval közölni.

***5., Megbízó jogai és kötelezettségei:***

5.1. Biztosítja a megvalósításhoz szükséges pénzügyi fedezetet és a számla határidőben történő kifizetését.

5.2. A beruházással kapcsolatos minden jelentős eseményen részt vesz.

***6., Megbízottat a 4. pontban rögzített tevékenységéért egyösszegű átalányáron***

***250.000.-Ft + ÁFA, összesen bruttó 317.500.-Ft,***

***azaz: Háromszáztizenhétezer-ötszáz forint***

 megbízási díj illeti meg.

***7., Megbízási díj elszámolása egy végszámlával történik.***

Végszámla a sikeres műszaki átadás-átvételi eljárás lefolytatásáról szóló jegyzőkönyv benyújtásával egyidejűleg a Polgármester által igazolt teljesítés igazolás alapján nyújtandó be,

 határidő: sikeres műszaki átadás.

 összege: 250.000.-Ft+Áfa, összesen bruttó 317.500 Ft.

 Megbízó a Megbízott számláját a kézhezvételtől számított 15 napon belül átutalással egyenlíti ki. A számla késedelmes kiegyenlítése esetén Megbízott 25% késedelmi kamatot jogosult felszámítani Megbízó felé.

***8., Teljesítési határidő:*** sikeres műszaki átadás

***9., Szerződő felek tárgyalási joggal bíró képviselői:***

 *Megbízó részéről:* Takács Károly Béla polgármester

 *telefon: 06-30-216-9662*

 *e-mail: bvilagos.polg@invitel.hu*

  *Megbízott részéről:* Ádám László ügyvezető

 *telefon: 06-30-989-5794*

 *e-mail: konstruktivmernokiirodakft@gmail.com*

***10., Adatvédelemmel kapcsolatos kötelezettségek***

A Szerződő felek rögzítik, hogy a szerződés megkötése és teljesítése során - jogi személy, illetve jogi személyiséggel nem rendelkező társaság - szerződő fél esetén a képviselő(k), illetve a kapcsolattartóként megjelölt személyek, valamint a szerződés teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a szerződés teljesítése, illetve a szerződő felek jogos érdeke céljából.

Szerződő Felek rögzítik, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

A Szerződő felek kijelentik továbbá, hogy – tekintettel arra, hogy az egyik szerződő fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

***11., Egyéb feltételek:***

A Szerződő Felek megállapodnak abban, hogy jelen szerződésből eredő vitás kérdéseiket megkísérlik békés úton rendezni, amennyiben ez nem vezet eredményre, úgy a Siófoki Járásbíróság kizárólagos illetékességét kötik ki.

**12.,** A szerződésben nem szabályozott kérdésekben a Ptk. rendelkezései az irányadók.

**13.,** Jelen szerződés 6 eredeti példányban készült, melyből egy példányt Megbízó Megbízott rendelkezésére bocsát, és amelynek átvételét Megbízó aláírásával ismer el és nyugtáz.

**14.,** Felek kijelentik, hogy jelen szerződést, elolvasás és kölcsönös értelmezés után, mit a tényekkel és ügyeleti akaratukkal mindenben megegyezőt, jóváhagyólag aláírták.

*Balatonvilágos, 2022. augusztus Veszprém, 2022. augusztus*

….………………………………………… …………………………………...

 Balatonvilágos Község Önkormányzata Konstruktív Mérnöki iroda Kft.

 képviseli: Takács Károly polgármester képviseli: Ádám László ügyvezető

 Megbízó Megbízott

Siófok, 2022. augusztus

…………………………………………......……………………………….

 dr. Boda Zsuzsanna Balogh Gábor

 jegyző közgazdasági osztályvezető

 jogi ellenjegyző pénzügyi ellenjegyző















